Gələr olsun
Bir vəfalı yar sevginən,
Sənin qədrin bilər olsun.
Dərdini de ol kimsəyə,
Dərd başına gələr olsun.

Ol yarınan oldum aşna,
Ürəyimin qəm daşına.
Dolan o yarın başına,
Sənin qədrin bilər olsun.

İlandı girmə qoynuna,
Fitnədi uyma felinə
Noxtasın dola boynuna,
Yadlarınan gülər olsun.

Nəmək verdin bivəfaya,
Məni saldı o cəfaya.
Nələr etdin Mustafaya,
Bayis, evin viran olsun.
 
Gəraylılar